AIŠKINAMASIS RAŠTAS

Dėl Molėtų rajono savivaldybės būsto fondo sąrašo ir Molėtų rajono savivaldybės socialinio būsto, kaip savivaldybės būsto fondo dalies, sąrašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos paramos būstui įsigyti ar išsinuomoti įstatymas numato, kad savivaldybės taryba tvirtina savivaldybės būsto fondo sąrašą ir socialinio būsto, kaip savivaldybės būsto fondo dalies, sąrašą. 2018 m. buvo nupirkti 4 socialiniai būstai už 76 000 Eur Molėtų mieste ir sudarytos pirkimo-pardavimo sutartys. 2018 m. parduoti 2 savivaldybės būstai už 12 182,15 Eur kaimo vietovėje.

Molėtų rajono savivaldybės socialinio būsto, kaip savivaldybės būsto fondo dalies, sąrašas papildytas naujai nupirktais būstais. Keturiems savivaldybės būstų nuomininkams mirus ir vienam nuomininkui atsisakius būsto nuomos iš Molėtų rajono savivaldybės būsto fondo sąrašo 5 būstai perkelti į Molėtų rajono savivaldybės socialinio būsto, kaip savivaldybės būsto fondo dalies, sąrašą. Taip pat trys savivaldybės būstai, išnuomoti rinkos kainomis vienerių metų laikotarpiui, perkelti į socialinio būsto, kaip savivaldybės būsto fondo dalies sąrašą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Nėra.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Savivaldybės administracijos Turto skyrius.